# data[].attributes.headline
Atelier de observație a florilor naturale

# data[].attributes.subject
Atelier de observație a florilor naturale

# data[].attributes.body
Copiii vor examina florile naturale aduse în clasă. Îi îndemnăm să observe culorile, forma, petalele și mirosurile diferitelor flori.

# data[].attributes.body
Fiecare copil va picta o floare de primăvară pe baza observațiilor făcute în timpul atelierului. Îi încurajăm să folosească culori vii.

# data[].attributes.body
Copiii vor confecționa un colaj folosind imagini decupate din reviste și alte materiale precum hârtie colorată sau sclipici.

# data[].attributes.body
Organizăm o mică plimbare cu scopul de a identifica flori de primăvară în mediul lor natural. Vom învăța să respectăm natura și să observăm fără a deranja ecosistemul.

# data[].attributes.attachment_link.readable_text
Noi suntem Kinder Trips, un blog unde promovăm educația alternativă, călătoriile cu familia, natura și beneficiile acesteia pentru copii. Puteți afla mai multe despre noi aici.

➡️ Urmăriți-ne pe Instagram și pe Facebook, pentru a fi la curent atunci când publicăm noi articole.

Folosiți weekend-urile pentru timp petrecut în natură și explorare în aer liber.

Puteți descoperi natura din orașe, natura din preajma localităților în care trăiți, puteți pleca în drumeții de o zi sau în ieșiri de weekend.

Natura îi ajută pe copii să devină mai calmi, le stimulează curiozitatea, le dezvoltă imaginația și capacitatea de a se concentra.

Le oferă medii în care ei pot explora, pot descoperi lumea pe cont propriu și pot simți că fac parte dintr-un ecosistem mai mare.

Citiți mai multe despre beneficiile naturii aici.

Citiți mai multe despre ce înseamnă educația pentru o bună cunoaștere a locurilor natale (place based education) aici.

Resurse:

Idei de drumeții și ieșiri de weekend de pe blogul nostru, în mai multe regiuni ale țării - le găsiți aici.

Grupul privat de Facebook "Familii aventuriere", cu o groază de idei de drumeții în zona din jurul Clujului.

Blogul FAM la Pas Turistic, cu multe idei de drumeții și călătorii în zona Banatului și a munților Apuseni (cu accent pe Țara Moților).

Grupul privat de Facebook "Educație în natură și călătorii cu copii" - o comunitate frumoasă, plină de resurse valoroase și informații utile.

Grupul privat de Facebook "Wild Learning Romania", cu informații despre natură și explorări în aer liber.

Idei de explorări urbane și trasee în București, pe blogul nostru - le găsiți aici.

Idei de conectare cu natura urbană în București - aici și aici.

Explorări prin pădurile din jurul Bucureștiului, tot la noi pe blog - aici.

Listă cu locuri child friendly din București și din jurul lui, de la blogul Creștem și Călătorim - aici.

Drumeții și trasee montane de o zi, cu plecare din București, de la blogul Travelista - aici.

Idei de activități în Parcul Natural Comana, de la blogul Momadica - aici.

Natventures, o familie care organizează drumeții în natură pentru alte familii.

Iată și un articol cu idei de drumeții cu copiii pe care îl găsiți la noi pe blog:

Drumeții cu copiii - 5 trasee cu plecare din București, aflate în Muntenia

Studiile spun că prezența și observarea păsărilor îmbunătățesc starea de bine a oamenilor și pot aduce fericire.

Pe micii prieteni înaripați îi găsim oriunde, trebuie doar să avem ochi și urechi pentru ei!

Resurse:

Articol detaliat cu 8 idei de activități educative despre păsări, de făcut acasă și afară. Îl găsiți aici.

Achiziționăm binocluri pentru observat păsările mai bine. Este o activitate foarte plăcută, dar care necesită răbdare. Noi avem un model de binoclu pentru copii de aici și unul pentru adulți, de aici.

Locuri bune de observat păsări în București: Parcul Carol, Parcul Tineretului, Delta Văcărești (despre care am scris un articol detaliat aici), Lacul Morii.

Locuri bune de observat păsări pe lângă București: Parcul Natural Comana.

Vizităm grupul de FB "Păsări din România", unde putem afla informații despre speciile de la noi din țară

Un alt grup reușit de FB este "Fauna României - conservare prin educație"

Un bun instrument care îi ajută pe copii să se familiarizeze cu păsările din România îl reprezintă cardurile de la editura Gama. Le găsiți aici.

Cărți despre păsări, pentru copii. Recomandarea noastră sunt 2 cărticele de la editura Gama: Ouăle sunt tăcute și Cuiburile sunt gălăgioase

O excelentă carte despre cuiburile animalelor, inclusiv ale păsărilor - Animal Architecture

Determinator de păsări, de la Societatea Ornitologică Română, de aici.

Atlasul păsărilor de interes comunitar din România - PDF cu download gratuit, aici.

Lumea botanica este extrem de vastă și cunoștințele necesare pentru a o înțelege ne pot intimida pe cei mai mulți dintre noi.

Totuși nu înseamnă că nu putem încerca să ne aventurăm pe acest teren.

Bunica și străbunica mea, spre exemplu, erau maestre ale plantelor și nu le-a învățat nimeni la școală despre asta.

Bunicii multora dintre noi cunoșteau plantele medicinale și comestibile, ceea ce ar putea să ne motiveze și pe noi să accesăm acest tip de cunoaștere.

Mai ales că în ziua de azi există atât de multe resurse care ne vin în ajutor. Iată câteva mai jos.

Resurse

Aplicații de recunoaștere a plantelor, care pot fi instalate pe telefon: Flora Incognita, Inaturalist, Google lens, Plant Snap.

Excelentul grup de Facebook "Plante sălbatice comestibile".

Grupul "Incredible foraging Romania". Oamenii de la Incredible organizează și tururi ghidate în pădure, în timpul cărora te învață să recunoști plante și ciuperci. Au chiar și un Shop cu produse utile culegătorilor. Îi găsiți aici.

Determinatorul de plante și animale de la Editura Casa.

Cartea "Grădina cu ierburi miraculoase„ - o găsiți aici.

Enciclopedia plantelor medicinale - se poate lua de aici.

Tururi ghidate în pădurile din jurul Bucureștiului, cu accent pe recunoașterea florei locale, organizate de Fundația Snagov.

Grădinile Botanice din diverse orașe. Aici vă orientați voi, în funcție de locul în care trăiți.

Pentru București, am două locuri pe lista în care nu am reușit să ajungem, dar poate ajungeți voi și ne povestiți cum a fost: primul este colțul Grădina Istorică, un proiect educațional care își propune să promoveze plantele alimentare românești, cultivate istoric - se află în interiorul Grădinii Botanice din București; al doilea loc - Serele din Drumul Taberei.

Învățăm să recunoaștem copacii, fructele și frunzele lor

O altă activitate complexă, care necesită resurse pe măsură. Pentru a învăța despre fascinanta lume a copacilor și a modurilor incredibile în care sistemele lor biologice comunică între ele, noi folosim următoarele resurse:

Cartea "Cum vorbesc copacii?", în care pădurarul Peter Wohlleben împărtășește despre observațiile și cercetările realizate de-a lungul anilor, având drept subiect copacii. Cartea este scrisă într-un limbaj prietenos, accesibil deopotrivă copiilor și adulților.

Dacă vreți să parcurgeți aceste informații într-un registru mai serios, există și varianta elaborată numită "Viața secretă a copacilor", de același autor.

Cardurile despre copaci din colecția "Micului biolog" - le găsiți aici.

Minunata carte pentru copii numită "Copacul meu", scrisă de Gerda Muller. Cartea ne prezintă aventurile unor copii în pădure și lucrurile pe care ei le învață, pas cu pas. La final, cartea conține informații utile despre păsări și animale care trăiesc în pădure, despre ciuperci, insecte, plante și copaci.

Alte idei

Vizitați o rezervație de arbori seculari din România! Noi am explorat două, în Transilvania: platoul Braite, despre care am scris câte ceva în acest articol și rezervația din Mercheasa, unde l-am întâlnit pe "Bătrânul Carpaților", cel mai în vârstă arbore din Transilvania! Aici am scris pe larg despre acest copac deosebit.

Elementele naturale sunt resurse gratuite, care pot fi utilizate în mod creativ și educativ.

Dar e necesar să fim responsabili atunci când le colectăm (ex: nu smulgem scoarță de pe copaci, nu culegem toate florile și plantele dintr-un loc etc).

Mai jos vă lăsăm o listă de idei și resurse cu ajutorul cărora puteți folosi elementele naturii în moduri creative.

Idei și resurse

Artă tranzientă - o formă de artă tare dragă nouă, care presupune lucrul creativ și jucăuș cu elemente naturale, realizarea de compoziții care de care mai colorate și mai imaginative. Am scris pe larg despre arta tranzientă - vă puteți lua toate informațiile necesare de aici.

Procurăm un kit de artă tranzientă gata pregătit, pentru a realiza compoziții cu elemente naturale sau o masă a naturii, în interior.

Experimentăm cu printuri botanice - vă lăsăm mai jos un material video cu pașii necesari.

Presăm flori, ori cu ajutorul unor coli A4, ori între filele unei cărți (deși nu recomandăm), ori folosind o presă de flori - găsiți aici un model de presă.

Ne jucăm de-a arta florilor presate, numită Oshibana. Dacă vi se pare prea complicat să așteptați să se preseze plantele (durează chiar și câteva săptămâni, ce e drept) sau să alergați prin magazine după rame, e bine să știți că avem chiar noi un kit gata pregătit, pe care vă rămâne doar să îl asamblați. Îl găsiți aici și este perfect ori pentru uz propriu, ori pentru cadou.

Tot la noi în Shop găsiți kit-ul de artă tranzientă pe care l-am curatoriat cu atenție și dragoste. Acest kit este compus din elemente naturale (majoritatea), pe care le-am cules în mod etic și responsabil.

Să ridice mâna sus cine nu și-a construit măcar un singur adăpost sau ascunziș în copilărie! Ei bine, putem face și acum acest lucru, fără nici o problemă.

Copiii vor iubi să se conecteze cu părinții în acest fel. Mai jos vă lăsăm unul dintre adăposturile improvizate de noi în timpul unei ieșiri la pădure cu prietenii. Doar câteva bețe sprijinite cu atenție unele de altele.

Nimic mai simplu, dar a fost senzație pentru copii!

Alternativ, îi puteți încuraja pe copii să construiască singuri o căsuță de zâne: pe balcon, în curte, la bunici, în timpul unei drumeții în pădure.

Este o activitate care le poate dezvolta enorm imaginația și creativitatea copiilor.

Iată mai jos una făcută de fetița noastră.

Puteți arunca un ochi în micul nostru Shop în care adunăm la un loc obiecte și produse educaționale care au scopul de a aduce mai multă natură în viața copiilor și a familiilor.

Momentan mai avem câteva:

Practic, cu ajutorul acestor produse, aveți adunate la un loc idei gata curatoriate, cu ajutorul cărora puteți organiza activități în natură cu copiii, mai ales în cazul în care nu stați prea bine cu resursele de timp necesare documentării sau procurării materialelor.

Construim o bucătărie în aer liber - "mud kitchen"

„Mud kitchen" este o bucătărie în aer liber, o stație de joacă în care copiii pot improviza tot felul de lucruri, folosindu-se de elemente naturale.

Este perfectă pentru explorare senzorială și artă tranzientă! Dacă locuiți la curte și aveți spațiul necesar, nu mai stați pe gânduri! Probabil se poate improviza un colțișor și pe balcon.

Aici am povestit cum am construit-o pe a noastră, ce materiale și ce buget am folosit.

Alte articole utile la noi pe blog

Vă lăsăm mai jos 3 recomandări de materiale complementare cu cel de față:

➡️ 10 ACTIVITĂȚI ÎN NATURĂ, DE FĂCUT CU COPIII

➡️ 10 ACTIVITĂȚI DE FĂCUT DE ZIUA PĂMÂNTULUI

➡️ 4 ACTIVITĂȚI CREATIVE CU ELEMENTE NATURALE

Puteți să aruncați un ochi și pe selecția noastră de cărți despre natură și wildschooling, destinate copiilor.
Disclosure policy: articolul poate conține linkuri afiliate. Nu există costuri adiționale pentru pentru voi, dar dacă achiziționați un produs pornind de la recomandarea noastră, noi câștigăm un mic comision. Aceast lucru ne ajută să susținem munca pe blog și să vă livrăm în continuare informații de calitate. Pe Kinder Trips scriem despre: ➡️ Urmăriți-ne pe Instagram și pe Facebook, pentru a fi la curent atunci când publicăm noi articole. CITEȘTE ȘI:
➡️ Dacă vrei să ne susții, distribuie articolele noastre sau cumpără produse din micul nostru Shop anexat blogului.

➡️ Dacă vrei să rămâi în legătură cu noi și să primești articole direct în inbox, ne poți lăsa emailul mai jos:

➡️ Nu uita să te înscrii în grupul nostru privat de Facebook!

Se numește Educație în Natură și Călătorii cu Copii - aici publicăm în mod frecvent resurse despre natură și educație în aer liber.

# data[].attributes.attachment_link.title
Activități de conectare cu natura pentru familii și copii

# data[].attributes.attachment_link.description
Noi suntem Kinder Trips, un blog unde promovăm educația alternativă, călătoriile cu familia, natura și beneficiile acesteia pentru copii. Puteți afla mai multe despre noi aici. ➡️ Urmăriți-ne pe Instagram și pe Facebook, pentru a fi la curent atunci când publicăm noi articole. Ne aventurăm în...

# data[].attributes.body
Citim o poveste sau o poezie despre flori de primăvară pentru a stimula imaginația și vocabularul despre acest subiect special.

# data[].attributes.body
Pregătim un set de cartonașe cu imagini ale florilor de primăvară. Se joacă în perechi, iar copiii trebuie să găsească imagini identice.

# data[].attributes.body
Copiii vor grupa florile naturale conform culorilor lor (grupări vizuale). Este o activitate excelentă pentru dezvoltarea simțului estetic.

# data[].attributes.body
Într-un moment relaxant al zilei, cântăm împreună cântece despre flori de primăvară. Un exemplu este „Săptămâna florilor”.

# data[].attributes.attachment_link.authors[].name
TraLaLa - Cantece si desene animate pentru copii

# data[].attributes.attachment_link.title
Cele mai frumoase flori - Cântece pentru copii | TraLaLa

# data[].attributes.body
Fiecare copil primește un mic puzzle tematic cu imagini de flori, pe care să le asambleze. Le dezvoltă abilitățile de rezolvare a problemelor.

# data[].attributes.body
Fiecare copil va planta o sămânță sau un bulb și va urmări creșterea acestuia, pentru a înțelege ciclul de viață al plantelor.